2.

A közszolgáltatási kötelezettségek a következők: Minimális járatsűrűség — A Ponta Delgada-Santa Maria-Ponta Delgada útvonalon novembertől márciusig heti 9 menettérti járat, áprilistól júniusig és szeptembertől októberig heti 10 menettérti járat, illetve július és augusztus hónapokban heti 14 menettérti járat, egész évben minimum napi 1 járat. — A Ponta Delgada-Terceira-Ponta Delgada útvonalon szeptembertől júniusig heti 22 menettérti járat, július és augusztus hónapokban heti 26 menettérti járat, egész évben minimum napi 2 járat. — A Ponta Delgada-Horta-Ponta Delgada útvonalon novembertől márciusig heti 6 menettérti járat, áprilistól júniusig és szeptembertől októberig heti 11 menettérti járat, illetve július és augusztus hónapokban heti 17 menettérti járat. — A Ponta Delgada-Pico-Ponta Delgada útvonalon novembertől márciusig heti 2 menettérti járat, áprilistól júniusig illetve szeptember és október hónapokban heti 7 menettérti járat, július és augusztus hónapokban heti 9 menettérti járat. — A Ponta Delgada-São Jorge-Ponta Delgada útvonalon áprilistól júniusig és szeptembertől októberig heti 3 menettérti járat, illetve július és augusztus hónapokban heti 6 menettérti járat. — A Ponta Delgada-Flores-Ponta Delgada útvonalon áprilistól júniusig és szeptembertől októberig heti 2 menettérti járat, és július és augusztus hónapokban heti 4 menettérti járat . — A Terceira-Graciosa-Terceira útvonalon szeptembertől júniusig heti 7 menettérti járat, július és augusztus hónapokban heti 8 menettérti járat, októbertől májusig minimum napi 1 járat hétfőtől szombatig, és júniustól szeptemberig napi1 járat hétfőtől vasárnapig.. — A Terceira-São Jorge-Terceira útvonalon szeptembertől júniusig heti 8 menettérti járat, júliustól augusztusig heti 9 menettérti járat, egész évben minimum napi 1 járat. — A Terceira-Pico-Terceira útvonalon szeptembertől júniusig heti 7 menettérti járat, július és augusztus hónapokban heti 8 menettérti járat, egész évben minimum napi 1 járat. — A Terceira-Horta-Terceira útvonalon szeptembertől júniusig heti 11 menettérti járat, július és augusztus hónapokban heti 14 menettérti járat, egész évben minimum napi 1 járat. — A Terceira-Flores-Terceira útvonalon szeptembertől júniusig heti 2 menettérti járat hétfőtől péntekig, illetve július és augusztus hónapokbanheti 4 menettérti járat. — A Terceira-Corvo-Terceira útvonalon július és augusztus hónapokban heti 3 menettérti járat hétfőtől péntekig, kombinációs lehetőség Horta-val, vagy Flores szigetével. — A Horta-Flores-Horta útvonalon októbertől májusig heti 4 menettérti járat hétfőtől szombatig, júniustól szeptemberig heti 5 menettérti járat egy vasárnapi járattal. — A Horta-Corvo-Horta útvonalon heti 3 menettérti járat az egész év folyamán, váltakozó napokkal hétfőtől péntekig, amely Flores szigetével kombinálható. — A Corvo-Flores-Corvo útvonalon heti 2 menettérti járat egész év folyamán hétfőtől péntekig, nem egymást követő napokon, amely Corvo és Flores fennmaradó útvonalaival kombinálható. A Ponta Delgada, Terceira, Horta és Corvo összeköttetési kombinációknak Flores szigetével lehetővé kell tenniük szeptembertől júniusig napi 1 járatot hétfőtől szombatig, illetve július és augusztus hónapban napi 1 járatot hétfőtől vasárnapig erre a szigetre. Minden szigetre hetente légi járatokat kell biztosítani a Régióval való összeköttetés céljából, mindkét irányban legalább kettő, illetve heti egy összeköttetést az adott sziget és a többi sziget között. Abban az esetben, ha nem áll fenn napi járat kötelezettsége egy adott sziget esetében, akkor biztosítani kell hetente legalább egy összeköttetést a Régióval, valamint São Miguel-lel, Terceira-val és Faial-lal. Befogadóképesség A felajánlott heti minimális befogadóképesség a következő: — A Ponta Delgada-Santa Maria-Ponta Delgada útvonalon 1 050 utasférőhely novembertől márciusig, 1 200 utasférőhely áprilistól júniusig, illetve szeptember és október hónapokban, továbbá 1 680 utasférőhely júliusban és augusztusban. — A Ponta Delgada-Terceira-Ponta Delgada útvonalon 2 590 utasférőhely szeptembertől júniusig, és 3 070 utasférőhely júliusban és augusztusban. — A Ponta Delgada-Horta-Ponta Delgada útvonalon 620 utasférőhely novembertől márciusig, 1 270 utasférőhely áprilistól júniusig, illetve szeptember és október hónapokban, továbbá 1 960 utasférőhely júliusban és augusztusban. — A Ponta Delgada-Pico-Ponta Delgada útvonalon 200 utasférőhely novembertől márciusig, 780 utasférőhely áprilistól júniusig, illetve szeptember és október hónapokban, továbbá 1 000 utasférőhely júliusban és augusztusban. — A Ponta Delgada-São Jorge-Ponta Delgada útvonalon 330 utasférőhely áprilistól júniusig, illetve szeptember és október hónapokban, továbbá 670 utasférőhely júliusban és augusztusban. — A Ponta Delgada-Flores-Ponta Delgada útvonalon 190 utasférőhely áprilistól júniusig, illetve szeptember és október hónapokban, továbbá 380 utasférőhely júliusban és augusztusban. — A Terceira-Graciosa-Terceira útvonalon 700 utasférőhely szeptembertől júniusig, illetve 910 utasférőhely júliusban és augusztusban. — A Terceira-São Jorge-Terceira útvonalon 820 utasférőhely szeptembertől júniusig, illetve 1 040 utasférőhely júliusban és augusztusban. — A Terceira-Pico-Terceira útvonalon 780 utasférőhely szeptembertől júniusig, illetve 890 utasférőhely júliusban és augusztusban. — A Terceira-Horta-Terceira útvonalon 1 290 utasférőhely novembertől márciusig, 1 320 utasférőhely áprilistól júniusig, illetve szeptember és október hónapokban, továbbá 1 680 utasférőhely júliusban és augusztusban. — A Terceira-Flores-Terceira útvonalon 190 utasférőhely szeptembertől júniusig, illetve 380 utasférőhely júliusban és augusztusban. — A Terceira-Corvo-Terceira útvonalon 60 utasférőhely júliusban és augusztusban. — A Horta-Flores-Horta útvonalon 380 utasférőhely szeptembertől júniusig, illetve 480 utasférőhely júliusban és augusztusban. — A Horta-Corvo-Horta útvonalon 60 utasférőhely egész évben. — A Corvo-Flores-Corvo útvonalon 40 utasférőhely egész évben. Amennyiben az összeköttetések előre nem látható körülmények – vis major vagy egyéb okok – miatt ideiglenesen megszakításra kerülnek, a tervezett kapacitást növelni kell legalább 60 %-kal attól az időponttól kezdve, amikor a működtetés újra lehetővé válik, a működés szüneteltetése alatt felhalmozódott forgalom teljes egészének lebonyolításáig. Amikor egy útvonalon az átlagos kihasználtság aránya meghaladja a 70 %-ot egy IATA szezonban, akkor a következő ilyen szezonban a minimális felajánlott befogadóképességhez hozzá kell adni azt a különbséget, amely lehetővé teszi ezen arány teljesítését. Ha a várólistán szereplő utasok száma meghaladja a heti befogadóképesség 5 %-át egy adott útvonalon, vagy az útvonalon leggyakrabban használt légijármű befogadóképességét, attól függően hogy melyik alacsonyabb, akkor egy kiegészítő járat kerül beiktatásra, amennyiben ezeknek az utasoknak nincs lehetőségük az utazás folytatására a következő 48 órában működő járatokon. Kiegészítő járatokat kell beiktatni a különböző szigeteken rendezett vallási ünnepségek, kulturális és sportesemények miatt felmerülő rendkívüli forgalom lebonyolítása érdekében. Ezeknek a kiegészítő járatoknak legalább 70 % kihasználtsági rátával kell rendelkezniük az egyik irányba. A teherforgalom, beleértve a postai küldeményeket, az utasszállításra szolgáló légijárművek szállítási kapacitásán belül kerül lebonyolításra. Az alkalmazott légijárművek kategóriáját illetően Az összeköttetéseket polgári légiközlekedési engedéllyel megfelelően ellátott légijárművekkel kell biztosítani, ez utóbbiak meg kell, hogy feleljenek a korlátozott éjszakai légiközlekedésű repülőtereken megvalósítandó műveleteket lehetővé tevő műszaki és működési feltételeknek. Az Azori Autonóm Régió repülőterein és légi kikötőin megvalósított műveleteknek eleget kell tenniük az „Aeronautical Information of Portugal” (AIP) és a „Manual Pilot Civil” (MPC) kiadványokban megadott követelményeknek. A légijárművek befogadóképességét illetően, igazoltan legalább 18 utasférőhelyes kialakítású repülőgépeket kell alkalmazni. Viteldíjak A díjszabási struktúrának a következőket kell tartalmaznia: a) Egy általános repülőjegy árat turista osztályra, az A mellékeltben szereplő értékek korlátozása nélkül b) Egy a kereslethez igazodó és különleges feltételeknek eleget tevő speciális díjrendszert, azaz: — repülőjegy árak idős korúak számára — ifjúsági repülőjegy árak — APEX; c) Az Azori Autonóm Régió állandó lakosai számára alkalmazandó kedvezményes repülőjegy árakat. A maximális árak a B Mellékletben szerepelnek; d) Kedvezményes repülőjegy árakat az Azori Autonóm Régió területén élő diákoknak, és a Régión belül bonyolított utakra a lakóhely szerinti sziget és az oktatási intézmény szigete között. Az alkalmazandó árak 40 %-os kedvezményt tartalmaznak a normál árhoz képest; e) a gyermekek számára alkalmazott kedvezményes repülőjegyek ára a felnőtt jegy értékének 50 %-a; f) A csecsemők kedvezményes repülőjegy ára a felnőtt jegy értékének 10 %-a. A fentiekben említett viteldíjakon kívül lehetséges akciós árak alkalmazása, amennyiben azt a Regionális Gazdasági Titkárság előzetesen jóváhagyja. A teherszállítás díjszabását a Regionális Gazdasági Titkársággal kell előzetesen jóváhagyatni. A fenti viteldíjak minden évben automatikusan felülvizsgálatra kerülnek április elsején, 2007-től kezdődően, a „Grandes Opções do Plano”-ban közölt előző évi inflációs rátát figyelembe véve, amelyről az említett útvonalakat működtető szállítókat az előző év február 28-ig kell értesíteni. Az új viteldíjakról hivatalos jelentés készül az Európai Bizottság részére, és csak az Európai Unió Hivatalos Lapjában való közzétételt követően lépnek érvénybe. Az A. és B. mellékletekben szereplő viteldíjak a kiindulási és az érkezési pontok között értendőek abban az esetben is, ha az útvonal közbeeső pontot érint, amennyiben ez az útvonal szerepel a C mellékletben, akkor is, ha az útvonal egynél több szállítót érint. Ebben az esetben a szigetek közötti útvonalakat ellátó szállítóknak kell megállapodniuk a bevételek arányos elosztásában a megtett mérföldeknek megfelelően. A szállítóknak ugyancsak meg kell egyezniük egymás között a Regionális Gazdasági Titkárság jóváhagyásával az utasok átszállásával kapcsolatos feltételekről, nevezetesen a csatlakozási időpontokról, a repülőjegyek és poggyászok kölcsönös elfogadásáról a célállomásig, oly módon, hogy az utasok ne szenvedjenek kárt. A szolgáltatások folyamatossága és pontossága Vis major esetét kivéve, a légi fuvarozónak közvetlenül felróható ok miatti járat-törlések aránya nem haladhatja meg a tervezett járatok 2 %-át IATA szezononként. Vis major esetét kivéve a légi fuvarozónak közvetlenül felróható ok miatti, 15 percet meghaladó késések a járatok kevesebb, mint 25 %-át érinthetik. A szolgáltatásokat legalább egy naptári évig biztosítani kell, és az előzőekben említett esetek kivételével csak hat hónapos előzetes értesítést követően lehet megszakítani. Menetrendek A járatokat lehetőség szerint méltányosan kell elosztani a hét napjai, illetve a napi időpontok között. A repülőterek és légikikötők munkaidő és működési korlátozásaitól függően, a járatoknak 6h00 és 0h00 között kell közlekedni a kiindulási illetve az érkezési állomások helyi ideje szerint. A járatok értékesítése A légjáratokat legalább egy számítógépes helyfoglalási rendszeren keresztül kell értékesíteni, egyéb értékesítési csatornák fenntartása mellett, amelyek a szolgáltatás jellegét szem előtt tartva, megfelelő információt biztosítanak. Esetlegesen kiköthető kártérítés „no show” esetére, amely nem haladhatja meg a megfelelő turista osztályra vonatkozó irányár 10 %-át. Postai szolgáltatás A postahivatalok által feladott postai küldemények szállításának meg kell felelnie azoknak a hivatalos postaszolgáltatási minőségi előírásoknak és egyéb követelményeknek, amelyek azokra jogszabályilag vonatkoznak.